cyanic-selkie/wikianc huggingface dataset:
Wilhelm Röntgen
Karriera
Röntgen spekula li tip ġdid ta' raġġi jaf kien responsabbli għal dan. It-8 ta' Novembru kien il-Ġimgħa, u b'hekk ħa vantaġġ minn tmiem il-ġimgħa sabiex jirrepeti l-esperimenti tiegħu u ħejja l-ewwel noti tiegħu. Fil-ġimgħat ta' wara, kiel u raqad fil-laboratorju tiegħu u baqa' jinvestiga bosta proprjetajiet tar-raġġi l-ġodda li semma temporanjament bħala "raġġi-X", u uża d-deżinjazzjoni matematika ("X") għal dak li ma kienx għadu magħruf. Ir-raġġi l-ġodda ngħataw kunjomu f'bosta lingwi ("raġġi Röntgen"), l-istess bħar-radjogrammi assoċjati tar-raġġi-X ("Röntgenogrammi"). daqsminuri|L-ewwel immaġni medika bir-raġġi-X ta' id il-mara ta' Wilhelm Röntgen, Anna Bertha Ludwig Darba minnhom, hu u jinvestiga l-kapaċità ta' diversi materjali li jwaqqfu r-raġġi, Röntgen ġab biċċa ċomb żgħira fil-pożizzjoni fejn kienet qed tingħata skarika. B'hekk, Röntgen ra l-ewwel immaġni radjografika: l-iskeletru tiegħu stess iteptep qisu ta' fatat fuq is-saff tal-platinoċjanur tal-barju. Iktar 'il quddiem huwa rrapporta li kien f'dan iż-żmien li huwa ddeċieda jkompli bl-esperimenti tiegħu fis-segretezza, peress li beda jibża' għar-reputazzjoni professjonali tiegħu li kieku l-osservazzjonijiet tiegħu kien żbaljati.
Madwar sitt ġimgħat wara l-iskopertà tiegħu, huwa ħa immaġni radjografika — radjografija — billi uża r-raġġi-X ta' id il-mara tiegħu Anna Bertha. Meta rat l-iskeletru tagħha hija qalet "Rajt mewti!". Iktar 'il quddiem ħa immaġni aħjar ta' id il-ħabib tiegħu Albert von Kölliker f'lekċer għall-pubbliku.
Is-saġġ oriġinali ta' Röntgen, "Dwar Tip Ġdid ta' Raġġi" (Ueber eine neue Art von Strahlen), ġie ppubblikat fit-28 ta' Diċembru 1895. Fil-5 ta' Jannar 1896, gazzetta Awstrijaka rrapportat l-iskoperta ta' Röntgen ta' tip ġdid ta' radjazzjoni. Röntgen ingħata Dottorat Onorarju tal-Mediċina mill-Università ta' Würzburg għall-iskoperta li għamel. Huwa rċieva wkoll Medalja Rumford tas-Soċjetà Rjali Brittanika fl-1896, flimkien ma' Philipp Lenard, li diġà kien wera li porzjon mir-raġġi katodiċi setgħu jgħaddu minn folja rqiqa ta' metall bħall-aluminju. Röntgen ippubblika total ta' tliet saġġi dwar ir-raġġi-X bejn l-1895 u l-1897. Illum il-ġurnata, Röntgen jitqies bħala l-missier tar-radjoloġija dijanjostika, li hija l-ispeċjalità medika li tuża l-immaġnijiet għad-djanjożi tal-mard.
Ġabra tas-saġġi tiegħu tinsab fil-Librerija Nazzjonali tal-Mediċina f'Bethesda, Maryland.
Sandro Botticelli
Alessandro di Mariano di Vanni Filipepi (twieled għall-ħabta tal-1445 – miet fis-17 ta’ Mejju 1510), magħruf bħala Sandro Botticelli ([ˈsandro bottiˈtʃɛlli]), kien pittur Taljan tar-Rinaxximent Bikri. Ir-reputazzjoni ta’ Botticelli wara mewtu batiet sal-aħħar tas-seklu 19, meta mbagħad ix-xogħol tiegħu reġa’ ġie skopert mill-Pre-Raffaeliti li stimolaw rivalutazzjoni ta’ xogħlu. Minn dak iż-żmien ’il quddiem, il-pitturi tiegħu bdew jitqiesu bħala rappreżentazzjoni tal-grazzja lineari tal-pittura Rinaxximentali Bikrija.
Wilhelm Röntgen
Ħajja personali
xellug|daqsminuri|Il-qabar ta' Wilhelm Röntgen Röntgen kien miżżewweġ ma' Anna Bertha Ludwig għal 47 sena sa mewtha fl-1919 meta kellha 80 sena. Fl-1866 iltaqgħu fi Zürich fil-kafetterija ta' missier Anna, Zum Grünen Glas. Tgħarrsu fl-1869 u żżewġu f'Apeldoorn, in-Netherlands fis-7 ta' Lulju 1872; id-dewmien kien dovut għall-fatt li Anna kienet sitt snin akbar minn Wilhelm u missieru ma approvax mill-ewwel minħabba l-età tagħha jew l-isfond umli tagħha. Iż-żwieġ tagħhom beda b'diffikultajiet finanzjarji peress li l-appoġġ għall-familja mingħand Röntgen waqaf ħesrem. Huma rabbew wild wieħed, Josephine Bertha Ludwig, li adottaw meta kellha sitt snin wara li missierha tad-demm, li kien ukoll ħuha, miet fl-1887.
Huwa wiret żewġ miljun Reichsmark wara li miet missieru. Għal raġunijiet etiċi, Röntgen ma riedx jikseb privattivi għall-iskoperti tiegħu, għaliex kien tal-fehma li dawn kellhom ikunu disponibbli pubblikament mingħajr ħlas. Wara li rċieva l-flus għall-Premju Nobel, Röntgen ta l-50,000 krona Żvediżi bħala donazzjoni għar-riċerka lill-Università ta' Würzburg. Għalkemm huwa aċċetta d-Dottorat Onorarju tal-Mediċina, huwa rrifjuta offerta ta' nobbiltà inferjuri, jew Niederer Adelstitel, fejn ċaħad il-prepożizzjoni von (li tfisser "ta'") bħala partiċella ta' nobbiltà (jiġifieri von Röntgen). Bl-inflazzjoni wara l-Ewwel Gwerra Dinjija, Röntgen kellu jiddikjara falliment finanzjarju, u qatta' l-aħħar snin ta' ħajtu fid-dar tiegħu fil-kampanja f'Weilheim, ħdejn Munich. Röntgen miet fl-10 ta' Frar 1923 b'karċinoma tal-intestini, magħrufa wkoll bħala kanċer kolorettali. Skont it-testment tiegħu, il-korrispondenza personali u xjentifika kollha tiegħu nqerdet wara mewtu.
Unuri u premjijiet
Fl-1901, Röntgen ingħata l-ewwel Premju Nobel għall-Fiżika. Il-premju uffiċjalment ingħata "bħala rikonoxximent tas-servizzi straordinarji tiegħu permezz tal-iskoperta tar-raġġi notevoli li sussegwentement issemmew għalih". Röntgen ta l-50,000 krona Żvediżi mill-Premju Nobel tiegħu bħala donazzjoni għar-riċerka lill-Università ta' Würzburg. Bħal Marie u Pierre Curie, Röntgen irrifjuta li jikseb privattivi b'rabta mal-iskoperta tiegħu tar-raġġi-X, peress li ried lis-soċjetà kollha tibbenefika mill-applikazzjonijiet prattiċi tal-fenomenu. Röntgen ingħata wkoll il-Medalja Barnard għall-Servizz bil-Merti lix-Xjenza fl-1900.
L-unuri tiegħu jinkludu:
Sandro Botticelli
Waħda biss mill-pitturi ta’ Botticelli, in-Natività Mistika (fil-Gallerija Nazzjonali ta’ Londra), għandha iskrizzjoni bid-data (l-1501), mentri l-oħrajn jistgħu jiġu datati bi gradi jvarjaw ta’ ċertezza abbażi ta’ rekords fl-arkivji; għalhekk, l-iżvilupp tal-istil tiegħu jista’ jiġi traċċat b’ċertu ċertezza. Huwa kien jaħdem b’mod indipendenti matul is-snin 70 tas-seklu 15, u matul dak iż-żmien bena reputazzjoni tajba ħafna. Fis-snin 80 tas-seklu 15 kiseb l-ikbar suċċessi, permezz tal-pitturi mitoloġiċi kbar tiegħu kif ukoll ħafna mill-pitturi tal-Madonna l-iktar famużi tiegħu. Sas-snin 90 tas-seklu 15, l-istil tiegħu sar iktar personali u sa ċertu punt iktar isegwi r-regoli prestabbiliti. L-aħħar xogħlijiet tiegħu jidher li kien qabad miexi f’direzzjoni opposta ta’ dik li kien qabad Leonardo da Vinci (li għal seba’ snin kien taħtu) u l-ġenerazzjoni l-ġdida ta’ pitturi li ħolqu l-istil Rinaxximentali Għoli, u minflok irritorna lejn stil li ħafna ddeskrivew bħala iktar “Gotiku” jew“arkajku”.
Wilhelm Röntgen
Unuri u premjijiet
Fl-1907 huwa sar membru barrani tal-Akkademja Rjali tan-Netherlands għall-Arti u x-Xjenzi. daqsminuri|Immaġni bir-raġġi-X ta' id Albert von Kölliker
Dwell bejn in-nisa
Dwell bejn in-nisa hija pittura ta' José de Ribera (magħruf bħala Lo Spagnoletto) li tinsab fil-Mużew tal-Prado f'Madrid. Din il-pittura ġiet impittra f'Napli fis-sena 1636.
Il-pittura turi episodju magħruf li seħħ f'Napli fl-1552 meta żewġ nisa, Isabella de Carazzi u Diambra de Pottinella, għamlu dwell bejniethom għall-imħabba ta' raġel bl-isem ta' Fabio Zeresola, fil-presenza tal-Markiż ta' Vasto.
Sandro Botticelli
Ħajja Bikrija
Botticelli twieled fil-belt ta’ Firenze fi kwartier li għadu jismu Borgo Ognissanti (“il-kwartier tal-qaddisin kollha”) sa żminijietna. Huwa għex fl-istess kwartier għal ħajtu kollha u ndifen fil-knisja bl-istess isem tal-kwartier tiegħu. Sandro Botticelli kien wieħed mill-bosta tfal li kellu missieru, il-konzier Mariano di Vanni d'Amedeo Filipepi, u kien l-iżgħar wild minn erba’ li baqgħu ħajjin sa ma saru adulti. Id-data tat-twelid preċiża tiegħu mhijiex ċerta, iżda mir-ritorni tat-taxxa ta’ missieru fis-snin ta’ wara twelidu jidher li kellu sentejn fl-1447 u 13-il sena fl-1458, li jfisser li żgur twieled bejn l-1444 u l-1446. xellug|daqsminuri|Dettall tal-Venere ta’ Botticelli, waħda mill-iktar kapulavuri famużi tiegħu Fl-1460, missier Botticelli ma baqax jaħdem bħala konzier u sar arġentier tad-deheb ma’ ibnu l-ieħor, Antonio. Din il-professjoni ġabet il-familja f’kuntatt ma’ firxa ta’ artisti. Giorgio Vasari, fl-opra tiegħu l-Ħajja ta’ Botticelli, irrapporta li Botticelli inizjalment kien ġie mħarreġ bħala arġentier tad-deheb. xellug|daqsminuri|Il-kwartier tal-qaddisin kollha Il-kwartier tal-qaddisin kollha kien “kwartier mudest, li kien abitat minn nissieġa u ħaddiema oħra”, iżda kien hemm xi familji għonja wkoll, fosthom il-familja Rucellai, grupp għani ta’ bankiera u ta’ merkanti tas-suf. Il-kap tal-familja, Giovanni di Paolo Rucellai, ikkummissjona l-Palazz Rucellai tant famuż, post ikoniku u għeliem tal-arkitettura Rinaxximentali Taljana, minn Leon Battista Alberti, bejn l-1446 u l-1451, fl-ewwel snin tat-tfulija ta’ Botticelli. Sal-1458, il-familja ta’ Botticelli kienet qed tikri d-dar tagħha mingħand il-familja Rucellai, li kienet waħda mill-ħafna affarijiet li rabtet flimkien liż-żewġ familji.
Wilhelm Röntgen
Legat
Illum il-ġurnata, f'Remscheid-Lennep, 40 kilometru fil-Lvant tal-post fejn twieled Röntgen f'Düsseldorf, hemm il-Mużew Ġermaniż ta' Röntgen.
F'Würzburg, fejn skopra r-raġġi-X, organizzazzjoni mingħajr skop ta' profitt tieħu ħsieb il-laboratorju tiegħu u toffri żjarat gwidati fis-Sit ta' Mafkar ta' Röntgen.
Sandro Botticelli
Ħajja Bikrija
Fl-1464, missieru xtara dar fi triq fil-qrib jisimha Via Nuova (li llum jisimha Via della Porcellana) u li fiha Sandro Botticelli għex mill-1470 (jekk mhux qabel) sa mewtu fl-1510. Botticelli għex u ħadem id-dar (prattika pjuttost mhux tas-soltu) minkejja li l-aħwa tiegħu Giovanni u Simone kienu jgħixu hemm ukoll. Il-ġirien l-iktar notevoli tal-familja Botticelli kienu l-familja Vespucci, fosthom Amerigo Vespucci, li wassal għat-tismija tal-Amerka ta’ Fuq u tal-Amerka t’Isfel. Il-familja Vespucci kienet alleata mal-familja Medici u eventwalment kienu regolarment imorru għand il-familja Botticelli.
Il-laqam Botticelli, li jfisser “btieti żgħar”, oriġina mil-laqam ta’ ħu Sandro Botticelli, Giovanni, li kienu jgħidulu “Botticello” milli jidher għaliex kien imbaċċaċ. Dokument tal-1470 jirreferi għal Sandro bħala “Sandro Mariano Botticelli”, li jfisser li kien adotta dak il-kunjom għalkollox.
Wilhelm Röntgen
Legat
Il-Jum Dinji tar-Radjografija huwa avveniment annwali li jippromwovi r-rwol tal-immaġnijiet mediċi fil-kura tas-saħħa moderna. Jiġi ċċelebrat fit-8 ta' Novembru ta' kull sena, u jaħbat mal-anniversarju tal-iskoperta ta' Röntgen. Ġie introdott għall-ewwel darba fl-2012 bħala inizjattiva konġunta bejn is-Soċjetà Ewropea tar-Radjoloġija, is-Soċjetà Radjoloġika tal-Amerka ta' Fuq, u l-Kulleġġ Amerikan tar-Radjoloġija.
Sandro Botticelli
Karriera qabel Ruma
daqsminuri|Madonna bil-Bambin u [[Ġwanni l-Battista|San Ġwann Battista, għall-ħabta tal-1470-1475, Louvre]] Minn madwar l-1461 jew l-1462, Botticelli kien apprendist ta’ Fra Filippo Lippi, wieħed mill-pitturi ewlenin ta’ Firenze u pittur ippreferut tal-familja Medici. Mingħand Lippi, Botticelli tgħallem kif joħloq kompożizzjonijiet intimi b’figuri melankoliċi sbieħ impinġija b’kontorni ċari u b’kemxejn kuntrasti biss ta’ dawl u dell. Għall-biċċa l-kbira ta’ dan il-perjodu Lippi kien ibbażat fi Prato, ftit kilometri fil-Punent ta’ Firenze, fejn wettaq l-affreski tal-apsida tal-Katidral attwali ta’ Prato. X’aktarx li Botticelli ma baqax apprendist ta’ Lippi wara April 1467, u mar jaħdem fi Spoleto. Kien hemm ħafna spekulazzjoni dwar jekk Botticelli qattax perjodu iqsar bħala apprendist xi mkien ieħor, pereżempju għand l-aħwa Pollaiuolo jew għand Andrea del Verrocchio. Madankollu, għalkemm iż-żewġ artisti kellhom impatt qawwi fuq l-iżvilupp bikri ta’ Botticelli, il-preżenza tal-artist għandhom meta kien żagħżugħ ma tistax tiġi aċċertata bil-provi.
Javier Hernández Balcázar
Javier "Chicharito" Hernández Balcázar (twieled fl-1 ta' Ġunju 1988) huwa plejer tal-futbol Messikan li jilgħab ma' LA Galaxy u mat-tim nazzjonali Messikan bħala attakkant.
Wilhelm Röntgen
Legat
Il-Quċċata ta' Röntgen fl-Antartika ssemmiet għal Wilhelm Röntgen.
Javier Hernández Balcázar
Hu hu t-tifel ta' Javier Hernández Gutiérrez u n-neputi ta' Tomás Balcázar, li kienu lkoll eks-plejers internazzjonali Messikani.
Wilhelm Röntgen
Legat
Il-pjaneta minuri 6401 Roentgen issemmiet għalih ukoll.
Javier Hernández Balcázar
Klabb
Hernández iddebutta mal-klabb ta' Guadalajara fir-rebħa ta' 4–0 fuq Necaxa fl-Apertura 2006 fejn kien daħal bħala sostitut għal Omar Bravo fit-82 minuta u kien skorja l-aħħar gowl tal-konfront. Matul dak l-istaġun, fejn fiha lagħab erba' logħbiet, dan kien l-uniku gowl tiegħu. Fl-Apertura 2009, Hernández irnexxielu jispiċċa t-tielet l-aqwa skorer bi ħdax-il gowl minn sbatax-il partita. Għal dan l-istaġun 2009–10 skorja għaxar gowls fi ħdax-il logħba.
Sandro Botticelli
Karriera qabel Ruma
Lippi miet fl-1469. Sa dak iż-żmien x’aktarx li Botticelli kellu l-post tiegħu nnifsu fejn jaħdem, u f’Ġunju ta’ dik is-sena ġie kkummissjonat biex iwettaq panew tal-Fortezza (jiġifieri “Qawwa”; li tinsab fl-Uffizi) biex jakkumpanja sett tas-Seba’ Virtuwijiet li ġew ikkummissjonati sena qabel minn Piero del Pollaiuolo. Il-panew ta’ Botticelli adotta l-format u l-kompożizzjoni tal-pitturi ta’ Piero iżda pitter figura iktar eleganti u b’pożi naturali u inkluda firxa ta’ “arrikimenti ta’ tiżjin sabiex joħroġ fid-dieher in-nuqqas ta’ invenzjoni ornamentali ta’ Piero”.
Javier Hernández Balcázar
Klabb
Fit-8 ta' April 2010, ġie uffiċjalizzat it-trasferiment ta' Hernández mal-klabb Ingliż ta' Manchester United suġġett għall-permess tax-xogħol. Fis-27 ta' Mejju 2010, hu ngħata l-permess tax-xogħol u t-trasferiment sar uffiċjali fl-1 ta' Lulju. Bħala parti mill-qbil it-tim tal-United lagħab logħba ta' ħbiberija ma' Chivas fil-grawnd il-ġdid nhar it-30 ta' Lulju 2010. Fl-ewwel logħba kompetittiva tiegħu kontra Chelsea mill-Community Shield, hu skorja t-tieni gowl tal-logħba fir-rebħa ta' 3–1. Id-debutt fil-Premier League wasal fl-ewwel ġurnata tal-kampjonat fis-16 ta' Awwissu, meta ħa post Wayne Rooney. Fid-29 ta' Settembru, sab għall-ewwel ix-xibka għall-ewwel darba meta skorja l-uniku gowl fir-rebħa ta' 1–0 kontra Valencia fil-UEFA Champions League. Hu skorja l-ewwel gowl fil-kampjonat fil-pari ta' 2–2 kontra West Bromwich Albion fis-16 ta' Ottubru. Tmint ijiem wara skorja l-ewwel doppjetta tiegħu hekk kif United ħarġu rebbieħa 2–1 barra minn darhom kontra Stoke City. Matul l-istaġun il-vena tal-gowls kompliet fejn skorja f'kull kompetizzjoni li fiha ħadu sehem, fosthom l-ewwel gowl wara biss 36 sekonda fir-rebħa ta' 2–1 tat-8 ta' Mejju kontra Chelsea, li poġġiet lil United punt wieħed biss 'il bogħod mir-rebħ tat-titlu. Dan il-gowl għamlu l-ewwel plejer li skorja għoxrin gowl għall-klabb fl-ewwel staġun tiegħu mill-istaġun 2001–02 meta Ruud van Nistelrooy kien laħaq l-istess tragward. Hernández temm l-istaġun b'20 gowl u bir-rebħ tal-unur tal-Plejer tas-Sena Sir Matt Busby ivvutat mill-partitarji.
Sandro Botticelli
Karriera qabel Ruma
Fl-1472 Botticelli laqa’ l-ewwel apprendist tiegħu, Filippino Lippi, iben l-imgħallem tiegħu. Spiss ikun diffiċli li wieħed jiddistingwi x-xogħlijiet ta’ Botticelli u Filippino minn dawn is-snin, fosthom bosta pitturi tal-Madonna bil-Bambin. It-tnejn minn żmien għal żmien ikkollaboraw, bħal fil-panewijiet minn par żarmat ta’ cassoni, li issa huma diviżi bejn il-Louvre, il-Gallerija Nazzjonali tal-Kanada, il-Musée Condé f’Chantilly u fil-Gallerija Pallavicini f’Ruma.
Javier Hernández Balcázar
Internazzjonali
L-ewwel logħba tiegħu mat-tim nazzjonali Messikan waslet fit-30 ta' Settembru 2009 kontra l-Kolombja. L-ewwel gowls tiegħu waslu fl-24 ta' Frar 2010 meta skorja doppjetta fir-rebħa ta' 5–0 fuq il-Bolivja.
Għat-Tazza tad-Dinja tal-FIFA 2010, Hernández ġie inkluż fost il-lista tat-23 plejer. F'din il-kompetizzjoni lagħab l-ewwel logħba tiegħu meta daħal bħala sostitut fit-73 minuta kontra l-Afrika t'Isfel. Fit-tieni partita tal-grupp kontra Franza, skorja l-ewwel gowl għall-Messiku fir-rebħa ta' 2–0. Għal din il-partita ġie magħżul bħala l-plejer tal-partita. Fis-27 ta' Ġunju 2010, hu ngħata għall-ewwel darba post mal-ewwel ħdax fil-partita mill-aħħar sittax kontra l-Arġentina fejn skorja l-gowl tal-bandiera, fit-telfa ta' 3–1 li fissret l-eliminazzjoni.
Sandro Botticelli
Pitturi bikrin ewlenin
Xogħol ieħor minn dak il-perjodu huwa s-San Bastjan f’Berlin, li ġie mpitter għal pilastru tal-Katidral ta’ Santa Marija Maġġuri, f’Firenze. Dan ix-xogħol ġie mpitter ftit wara l-pittura ferm ikbar tal-aħwa Pollaiuolo ta’ fuq l-artal tal-istess qaddis (Londra, National Gallery). Għalkemm il-qaddis ta’ Botticelli għandu poża simili ħafna għal dik tal-pittura tal-aħwa Pollaiuolo, huwa iktar kalm kif ukoll iktar irpożat. Il-ġisem kważi għerwien tal-qaddis huwa mpinġi b’reqqa kbira u bi preċiżjoni anatomika, u dan jirrifletti l-istudju mill-qrib tal-ġisem tal-bniedem mill-artist żagħżugħ. Il-pajsaġġ xitwi delikat, b’referenza għal jum il-festa tal-qaddis li taħbat f’Jannar, huwa ispirat mill-pittura kontemporanja tan-Netherlands, li kienet apprezzata ferm f’Firenze. xellug|daqsminuri|272x272px|Sacra conversazione, magħrufa wkoll bħala Pala di Sant'Ambrogio, 1470-1472 Fil-bidu tal-1474, Botticelli ntalab mill-awtoritajiet f’Pisa biex jissieħeb fix-xogħol tal-affreski f’Camposanto, proġett enormi u prestiġjuż li kien qed jitwettaq l-iktar minn Benozzo Gozzoli, li qatta’ kważi għoxrin sena jaħdem fuqu. Ġew irreġistrati diversi pagamenti sa Settembru, iżda l-ebda opra ma waslet sa żminijietna, u milli jidher kwalunkwe opra li Botticelli seta’ beda qatt ma tlestiet. Kien x’kien l-eżitu, il-fatt li Botticelli ġie msejjaħ minn barra Firenze juri li r-reputazzjoni tiegħu kienet qed tikber.
Javier Hernández Balcázar
Internazzjonali
Nhar il-5 ta' Ġunju 2011, skorja l-ewwel tripletta tal-karriera tiegħu fir-rebħa ta' 5–0 fuq El Salvador, l-ewwel logħba mill-CONCACAF Gold Cup 2011. Erbat ijiem wara skorja darbtejn oħra kontra l-Kuba, u nhar it-18 ta' Ġunju 2011, Hernández skorja l-gowl tar-rebħa kontra l-Gwatemala biex tefa' lill-Messiku sas-semifinali. Fil-logħba kontra l-Ħonduras tat-22 ta' Ġunju, hu għen lill-Messiku jaċċessaw il-finali meta skorja t-tieni gowl fil-ħin barrani fir-rebħa ta' 2–0. Hernández temm il-Gold Cup bħala l-aqwa skorer b'seba' gowls u ġie magħżul bħala l-aqwa plejer tat-tornew, flimkien mar-rebħa fil-finali kontra l-Istati Uniti.
Sandro Botticelli
Pitturi bikrin ewlenin
L-Adorazzjoni tal-Maġi għall-Knisja ta’ Santa Maria Novella (għall-ħabta tal-1475-1476, li issa tinsab fl-Uffizi, u l-ewwel waħda minn tmien Adorazzjonijiet), ġiet imfaħħra individwalment minn Vasari, u kienet tinsab fi knisja li jżuruha ħafna nies, b’hekk ir-reputazzjoni ta’ Botticelli kompliet tikber. Tista’ titqies bħala l-quċċata tal-istil bikri ta’ Botticelli. Minkejja li ġiet ikkummissjonata minn persuna li kienet issarraf jew issellef il-flus, li kien alleat tal-familja Medici, fiha r-ritratti ta’ Cosimo de Medici, ta’ uliedu Piero u Giovanni (li kienu laħqu mietu meta twettqet il-pittura), u tan-neputijiet tiegħu Lorenzo u Giuliano. Hemm ukoll ritratti tad-donatur u fil-fehma ta’ bosta, dak ta’ Botticelli nnifsu, bilwieqfa fuq quddiem lejn il-lemin. Il-pittura ġiet iċċelebrata għall-varjetà tal-angoli li minnhom ġew impittra l-uċuħ, u għall-espressjonijiet tagħhom. daqsminuri|Pittura tonda tal-Madonna bil-Bambin, bi tmien ġilji u bi tmien anġli jkantaw, għall-ħabta tal-1478 Affresk kbir għall-binja tad-dwana ta’ Firenze, li issa ntilef, kien juri l-qtil bit-tgħalliq tal-mexxejja tal-konfoffa tal-familja Pazzi tal-1478 kontra l-familja Medici. Kienet drawwa ta’ Firenze li t-tradituri jiġu umiljati b’dan il-mod, permezz tal-hekk imsejħa “pittura infamante”. Din kienet l-ewwel kummissjoni maġġuri ta’ affresk li kellu Botticelli (apparti dak ta’ Pisa li ma twettaqx), u jaf wassal biex jibagħtu għalih minn Ruma. Il-figura ta’ Francesco Salviati, l-Arċisqof ta’ Pisa tneħħiet fl-1479, wara l-protesti mill-Papa, u l-kumplament inqerdu wara l-espulsjoni tal-familja Medici u r-ritorn tal-familja Pazzi fl-1494. Xogħol ieħor li ntilef kien il-pittura tonda tal-Madonna li ġiet ordnata minn bankier minn Firenze f’Ruma biex jippreżentaha lill-Kardinal Francesco Gonzaga; x’aktarx li b’hekk xogħol Botticelli sar iktar magħruf f’Ruma. Affresk ieħor fil-Palazzo Vecchio, il-kwartieri ġenerali tal-istat ta’ Firenze, intilef fis-seklu ta’ wara meta Vasari mmudella l-binja mill-ġdid. xellug|daqsminuri|L-affresk ta’ Santu Wistin, 1480 Fl-1480, il-familja Vespucci kkummissjonat affresk ta’ Santu Wistin għall-Knisja tal-Qaddisin Kollha, il-knisja parrokkjali tagħhom u ta’ Botticelli. Xi ħadd ieħor, probabbilment fit-tmexxija tal-knisja, ikkummissjona lil Domenico Ghirlandaio biex ipitter affresk ta’ San Ġlormu faċċata ta’ Santu Wistin; iż-żewġ qaddisin intwerew huma u jiktbu fl-istudjo tagħhom, miżgħud bl-oġġetti. Bħal f’każijiet oħra, kompetizzjoni diretta bħal din “kienet dejjem tixpruna lil Botticelli jagħmel l-almu tiegħu”, u l-affresk, li huwa l-iktar wieħed bikri tiegħu li wasal sa żminijietna, jitqies bħala l-ifjen wieħed tiegħu skont Ronald Lighbown. Il-ktieb miftuħ ’il fuq mill-qaddis fih waħda miċ-ċajtiet prattiċi li Vasari jgħid li kien magħruf għalihom. Il-biċċa l-kbira tat-“text” huwa tħarbix, iżda sentenza minnhom tgħid: “Fejn qiegħed Fra Martin? Ħareġ. U fejn mar? Qiegħed barra minn Porta al Prato”, li x’aktarx kien djalogu li sema’ mill-Umiliati, l-Ordni li kienet tmexxi l-knisja.
Javier Hernández Balcázar
Statistika
Statistika korretta sal-10 ta' Marzu 2013
Sandro Botticelli
Kappella Sistina
daqsminuri|262x262px|Iż-Żgħożija ta’ Mosè fil-Kappella Sistina Fl-1481, il-Papa Sestu IV sejjaħ lil Botticelli u lil artisti prominenti oħra minn Firenze u minn Urbino biex jiksu l-ħitan tal-Kappella Sistina li kienet għadha kemm inbniet bl-affreski. Dan il-proġett kbir kellu jkun it-tiżjin ewlieni tal-kappella. Il-biċċa l-kbira tal-affreski għadhom hemm iżda s-sbuħija tagħhom ma tantx titqies ħdejn dik li tispikka fil-kapulavuri ta’ Michelangelo tas-seklu ta’ wara, u wħud mill-affreski bikrin inqerdu biex Michelangelo jkollu iktar spazju fejn jagħmel il-pitturi tiegħu. Huwa maħsub li l-kontribut ta’ Firenze kien parti minn patt għall-paċi bejn Lorenzo de' Medici u l-Papat. Wara li l-Papa Sestu kien implikat fil-konfoffa tal-familja Pazzi, l-ostilitajiet eskalaw fi skomunika għal Lorenzo u għal uffiċjali oħra minn Firenze kif ukoll għal “gwerra” żgħir tal-familja Pazzi.
L-iskema ikonografika kienet par ċikli, faċċata ta’ xulxin fuq in-naħa tal-kappella, tal-Ħajja ta’ Kristu u l-Ħajja ta’ Mosè, li flimkien jindikaw is-supremazija tal-Papat. Il-kontribut ta’ Botticelli kien jinkludi tlieta mill-erbatax-il xena kbira oriġinali: it-Tentazzjonijiet ta’ Kristu, iż-Żgħożija ta’ Mosè u l-Kastig ta’ Ulied Korah (jew diversi titli oħra), kif ukoll bosta mir-ritratti immaġinarji ta’ Papiet fil-livell ta’ fuq, u pitturi ta’ suġġetti mhux magħrufa fil-lunetti ta’ fuq, fejn attwalment hemm is-saqaf tal-Kappella Sistina mpitter minn Michelangelo. Botticelli jista’ jkun pitter xena oħra fuq il-ħajt ta’ faċċata tal-artal, li nqered. Kull pittur ġab tim ta’ assistenti li kienu jaħdmu miegħu, peress li l-ispazju li kellu jiġi miksi bl-affreski kien wieħed konsiderevoli; kull wieħed mill-panewijiet prinċipali kien fih 3.5 metri b’5.7 metri, u x-xogħol twettaq fi ftit xhur.
Vasari jimplika li Botticelli kien ingħata r-riedni ġenerali tal-proġett artistiku f’idejh, iżda l-istoriċi moderni tal-arti jaħsbu li x’aktarx dak ir-rwol ingħata lil Pietro Perugino, l-ewwel artist li ġie impjegat, jekk wara kollox kien hemm tali rwol. Is-suġġetti u ħafna dettalji li kellhom jiġu enfasizzati fit-twettiq, bla dubju ġew ordnati mill-awtoritajiet tal-Vatikan. L-iskemi jippreżentaw programm kumpless u koerenti li joħroġ fid-dieher is-supremazija Papali, u huma iktar unifikati f’dan l-għan milli huma fl-istil artistiku tagħhom, għalkemm l-artisti segwew skala konsistenti u perspettiva kompożizzjonali wiesgħa, b’folol ta’ figuri fuq quddiem u l-iktar pajsaġġi fin-nofs ta’ fuq tax-xena. Sabiex jitqiesu l-pilastri mpittrin li jisseparaw kull xena, il-livell tax-xefaq jaqbel bejn xena u oħra, u Mosè liebes l-istess ħwejjeġ sofor u ħodor fid-diversi xeni. xellug|daqsminuri|326x326px|Il-Kastig ta’ Ulied Korah fil-Kappella Sistina Botticelli jvarja mill-kollegi tiegħu u jimponi kompożizzjoni iktar insistenti qisha trittiku, u jaqsam ix-xeni tiegħu fi grupp ċentrali ewlieni b’żewġ gruppi fil-ġnub, li juru ġrajjiet differenti. F’kull grupp, il-figuri prinċipali ta’ Kristu jew ta’ Mosè jidhru diversi drabi, seba’ drabi fil-każ taż-Żgħożija ta’ Mosè. It-tletin ritratt ivvintat tal-iktar Papiet bikrin ġew impittrin l-iktar minn Botticelli, minn tal-inqas fil-produzzjoni tal-kontorni tal-kartun li kienu jintużaw biex jitpittru l-affreski. Minn dawk li waslu sa żminijietna, il-biċċa l-kbira tal-istudjużi jaqbli li għaxra minnhom ġew iddisinjati minn Botticelli, u ħamsa oħra x’aktarx li ġew iddisinjati parzjalment minnu, għalkemm kollha ġarrbu xi ħsarat u ġew irrestawrati.
Il-Kastig ta’ Ulied Korah fih dik li għal Botticelli kienet kopja mhux tas-soltu li kienet qrib, jekk mhux eżatta, ta’ opra klassika. Din hija l-opra fiċ-ċentru tan-naħa tat-Tramuntana tal-Ħnejja ta’ Kostantinu f’Ruma, li Botticelli rrepeta għall-ħabta tas-sena 1500 fl-Istorja ta’ Lucrezia. Peress li ma tantx kien iħobb ipinġi l-antikitajiet ta’ Ruma fil-ħin liberu tiegħu, kif kienu jħobbu jagħmlu ħafna artisti ta’ żmienu, milli jidher hemmhekk pitter Adorazzjoni tal-Maġi, li issa tinsab fil-Gallerija Nazzjonali tal-Arti f’Washington. Fl-1482 Botticelli reġa’ lura Firenze, u apparti mill-affreski mitlufa tiegħu għall-villa tal-familja Medici fi Spedaletto xi sena jew iktar wara, ma ġewx iddokumentati iktar mawriet lil hinn minn Firenze. Wisq probabbli kien ilu ’l bogħod minn Firenze minn Lulju 1481 sa mhux iktar tard minn Mejju 1482.
L-Assedju ta' San Sebastian
L-Assedju ta' San Sebastian hija pittura li tinsab fil-Mużew ta' San Telmo f'San Sebastian, Spanja. Il-pittura pinġiha pittur mhux magħruf matul is-seklu 19. Din il-pittura turi l-assedju li seħħ f'San Sebastian fl-1813 fl-aħħar tal-Gwerra Peninsulari, meta l-armata Franċiża kienet qed tirtira lura lejn Franza bejn is-7 ta' Lulju u t-8 ta' Settembru 1813. L-assedju wassal għal-ħruq u qerda totali tal-belt.
Palazz ta' Schönbrunn
daqsminuri|281x281px|Il-Palazz ta' Schönbrunn Il-Palazz ta' Schönbrunn (bil-Ġermaniż: Schloss Schönbrunn [ʃøːnˈbʁʊn]; bil-Bavarjan Ċentrali: Schloss Scheenbrunn) kien ir-residenza ewlenija tas-sajf tal-mexxejja Asburgi, u jinsab f'Hietzing, fi Vjenna, l-Awstrija. L-isem Schönbrunn (li jfisser "fawwara sabiħa") oriġina minn bir artiġjanali li kien jintuża għall-ilma meħtieġ mill-Asburgi.
Storja
xellug|daqsminuri|288x288px|Das kaiserliche Lustschloß Schönbrunn, Ehrenhofseite ta' [[Bernardo Bellotto, 1759-1760]] Fl-1569, l-Imperatur Ruman Sagru Massimiljanu II xtara pjanura kbira taħt għolja fejn kien jinġema' l-ilma tax-xmara Wien, li kienet tinsab bejn Meidling u Hietzing. Fl-1548, l-ewwel sid tal-art bena residenza kbira msejħa Katterburg. L-imperatur ordna li ż-żona tiġi kkonfinata b'palizzati għoljin u tefa' annimali selvaġġi hemmhekk bħal faġani, papri, ċriev u ċingjali, sabiex tintuża bħala żona tal-kaċċa rikreattiva tiegħu. F'parti żgħira separata taż-żona, kienu jinżammu għasafar "eżotiċi" bħal dundjani u paguni. Barra minn hekk, inbnew ukoll għadajjar bil-ħut. daqsminuri|261x261px|Il-Palazz ta' Eleonora Gonzaga fl-1672 Matul is-seklu ta' wara, iż-żona baqgħet tintuża bħala żona tal-kaċċa u tar-rikreazzjoni. Eleonora Gonzaga, li kienet togħġobha l-kaċċa, qattgħet ħafna ħin hemmhekk u wirtet iż-żona bħala r-residenza tagħha ladarba romlot wara l-mewt tar-raġel tagħha, Ferdinandu II. Mill-1638 sal-1643, hija żiedet palazz mar-residenza msejħa Katterburg, filwaqt li fl-1642 feġġ għall-ewwel darba l-isem ta' "Schönbrunn" fuq fattura. L-oriġini tas-serra tas-siġar tal-larinġ ta' Schönbrunn x'aktarx li jmorru lura għal żmien Eleonora Gonzaga wkoll. Il-Palazz ta' Schönbrunn kif inhi attwalment inbena u ġie mmudellat mill-ġdid matul is-snin 40 u 50 tas-seklu 18 matul ir-renju tal-imperatriċi Marija Tereża li ngħatat l-art tal-palazz bħala rigal tat-tieġ. Franz I kkummissjona d-dekorazzjoni mill-ġdid tal-palazz minn barra bl-istil Neoklassiku kif inhu attwalment. xellug|daqsminuri|231x231px|Truppi Sovjetiċi fil-ġonna tal-Palazz ta' Schönbrunn fl-1945 Franz Josef, l-iktar imperatur tal-Awstrija li dam jirrenja, twieled fil-Palazz ta' Schönbrunn u qatta' ħafna minn ħajtu hemmhekk. Huwa miet fil-palazz meta kellu 86 sena, nhar il-21 ta' Novembru 1916. Wara l-waqgħa tal-monarkija Asburga f'Novembru 1918, il-palazz sar proprjetà tar-Repubblika Awstrijaka li kienet għadha kif ġiet stabbilita u ġie ppreservat bħala mużew.
Wara t-Tieni Gwerra Dinjija u matul l-Okkupazzjoni Alleata tal-Awstrija (1945-1955), il-Palazz ta' Schönbrunn ġie rrekwiżizzjonat biex jintuża bħala spazju għall-uffiċċji kemm għad-Delegazzjoni Brittanika kif ukoll għall-Kummissjoni Alleata għall-Awstrija, u għall-kwartieri ġenerali tal-Gwarniġjon Militari Brittaniku żgħir li kien preżenti fi Vjenna. Bl-istabbiliment mill-ġdid tar-Repubblika Awstrijaka fl-1955, il-palazz reġa' sar mużew. Xi drabi għadu jintuża għal avvenimenti importanti bħal-laqgħa bejn il-President tal-Istati Uniti John F. Kennedy u l-Prim Ministru Sovjetiku Nikita Khrushchev fl-1961. daqsminuri|286x286px|Veduta tal-Palazz ta' Schönbrunn mill-entrata Mill-1992 'l hawn, is-sjieda u l-amministrazzjoni tal-palazz u tal-ġonna kienet f'idejn ix-Schloss Schönbrunn Kultur-und Betriebsges.m.b.H., kumpanija b'responsabbiltà limitata b'sjieda sħiħa tar-Repubblika tal-Awstrija. Il-kumpanija twettaq il-preservazzjoni u r-restawr tal-proprjetajiet kollha tal-palazz mingħajr sussidji mill-istat. L-UNESCO niżżlet il-Palazz ta' Schönbrunn fuq il-lista ta' Siti ta' Wirt Dinji fl-1996, flimkien mal-ġonna, bħala kumpless Barokk notevoli u eżempju tas-sinteżi tal-arti (Gesamtkunstwerk).
Ġonna
xellug|daqsminuri|242x242px|Is-serra tas-siġar tal-palm tal-Palazz ta' Schönbrunn L-ispazju tal-ġonna skolpiti bejn il-palazz u l-Funtana ta' Nettunu jissejjaħ il-Parterre l-Kbir. Il-ġnien Franċiż, parti kbira taż-żona tal-ġonna, ġie ppjanat fl-1695 minn Jean Trehet, dixxiplu ta' André Le Nôtre. Fost affarijiet oħra fih ukoll labirint.
Madankollu, il-kumpless fih bosta attrazzjonijiet oħra: apparti t-Tiergarten, serra bis-siġar tal-larinġ mibnija għall-ħabta tal-1755, lussu bażiku tal-palazzi Ewropej ta' dan it-tip, u serra notevoli tas-siġar tal-palm (li fl-1882 issostitwiet xi għaxar serer iżgħar u iktar antiki fil-parti tal-Punent tal-ġonna). Il-partijiet fil-Punent ġew ikkonvertiti fi ġnien Ingliż fl-1828-1852. daqsminuri|Mappa tal-ġonna Iż-żona msejħa Meidlinger Vertiefung (l-art għan-niżla ta' Meidling) lejn il-Punent tal-palazz ġiet ikkonvertita f'żona fejn setgħu jilagħbu u jitħarrġu t-tfal tal-Asburgi fis-seklu 19. Dak iż-żmien kienet xi ħaġa komuni li l-ġonna jintużaw għall-edukazzjoni militari tal-prinċpijiet ta' età żgħira. Għalkemm is-sur f'minjatura, li kien inbena għal dak l-iskop, ma għadux jeżisti iktar, il-pavaljun tal-ġnien li kien jintuża għall-kenn għadu jeżisti. Dan ġie kkonvertit f'kafetterija fl-1927 u mill-2013 sar magħruf bħala l-Istazzjon Jausen ta' Landtmann.
Fit-tarf nett lejn il-Punent, il-ġnien botaniku li jmur lura għall-arboretum antik li kien hemm qabel ġie rranġat mill-ġdid fl-1828, meta nbniet is-Serra l-Antika tas-Siġar tal-Palm. Kompartiment modern għall-orangutans ġie installat ħdejn ir-ristorant u l-uffiċini fl-2009.
Skulturi
Il-Parterre l-Kbir tal-Palazz ta' Schönbrunn għandu 32 skultura, li jirrappreżentaw l-allat u l-virtujiet.
Gloriette
daqsminuri|Il-Funtana ta' Nettunu bl-istruttura tal-Gloriette fl-isfond L-orjentazzjoni tal-ġonna tipponta lejn għolja ta' 60 metru, li mill-1775 fiha l-istruttura tal-Gloriette fil-quċċata tagħha (Fischer von Erlach inizjalment kien ippjana li jibni l-palazz prinċipali fil-quċċata ta' din l-għolja). xellug|daqsminuri|Il-Parterre l-Kbir bil-Gloriette fl-isfond L-imperatriċi Marija Tereża ddeċidiet li l-Gloriette kellha tiġi ddisinjata biex tigglorifika s-setgħa tal-Asburgi u l-Gwerra Ġusta (gwerra li seħħet bħala "neċessità" u li wasslet għall-paċi), u għalhekk ordnat lill-bennejja jirriċiklaw "il-ġebel żejjed" li kien hemm mill-kważi tiġrif tax-Schloss Neugebäude. L-istess materjal intuża wkoll għall-fdalijiet Rumani.
L-istruttura tal-Gloriette nqerdet fit-Tieni Gwerra Dinjija, iżda diġà kienet ġiet irrestawrata sal-1947, u mill-ġdid fl-1995.
Fdalijiet Rumani
daqsminuri|269x269px|Il-fdalijiet Rumani tal-Palazz ta' Schönbrunn Oriġinarjament magħrufa bħala l-Fdalijiet ta' Kartaġni, il-Fdalijiet Rumani huma sett ta' fdalijiet taparsi li ġew iddisinjati mill-arkitett Johann Ferdinand Hetzendorf von Hohenberg u li nbnew bħala karatteristika arkitettonika ġdida għalkollox fl-1778. Dan il-kumpless arkitettoniku, integrat għalkollox fid-disinn tal-ġonna, jeħtieġ li jitqies bħala karatteristika ortokulturali pittoreska u mhux sempliċement bħala fdalijiet, li minħabba n-nuqqas ta' manutenzjoni spiċċa jixbaħ tassew lill-fdalijiet antiki qabel ma sar l-aħħar restawr.
Il-moda tal-fdalijiet pittoreski li saret mifruxa permezz tal-moviment Romantiku ftit wara nofs is-seklu 18 kienet simbolu kemm tad-deklin ta' setgħat li xi darba kienu qawwijin kif ukoll tal-preservazzjoni tal-fdalijiet ta' passat erojku. Mibnija għall-ħabta tal-istess żmien mhux wisq 'il bogħod mill-Fdalijiet Rumani, il-Funtana tal-Obelisk kienet maħsuba biex tikkompleta l-programm ikonografiku tal-ġonna tal-Palazz ta' Schönbrunn bħala simbolu ta' stabbiltà u ta' permanenza.
Il-Fdalijiet Rumani jikkonsistu minn pixxina rettangolari kkonfinata bi ħnejja enormi u ħitan laterali, li jevokaw il-bixra ta' binja tal-qedem li bil-mod il-mod qed taqa' biċċiet. Fil-pixxina quddiem il-fdalijiet hemm arranġament pjuttost każwali ta' frammenti tal-ġebel li qed jirfdu grupp ta' figuri li jissimboleġġaw ix-xmajjar Vltava u Elbe.
Sit ta' Wirt Dinji
Il-Palazz ta' Schönbrunn u l-ġonna tiegħu ġew iddeżinjati bħala Sit ta' Wirt Dinji fl-1996.
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem", ladarba huma eżempju ppreservat tajjeb ħafna tal-kumplessi residenzjali prinċipeski Barokki u jikkostitwixxu eżempju straordinarju tal-Gesamtkunstwerk, fużjoni mill-aqwa ta' bosta forom ta' arti; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem", ladarba l-palazz u l-ġonna fihom evidenza ppreservata tal-modifiki li saru matul diversi sekli li juru ferm il-gosti, l-interessi u l-aspirazzjonijiet tal-monarki Asburgi suċċessivi. nofs|bla_tilar|597x597px
Attivitajiet attwali fil-Palazz ta' Schönbrunn
xellug|daqsminuri|198x198px|Il-Palazz ta' Schönbrunn minn ġewwa Il-Palazz ta' Schönbrunn huwa l-iktar destinazzjoni turistika popolari ta' Vjenna, u fl-2017 laqa' xi 3,800,000 viżitatur. Il-kumpless kollu tal-Palazz ta' Schönbrunn bit-Tiergarten Schönbrunn, il-Palmenhaus, il-Wüstenhaus, il-Wagenburg, u l-Kunċerti li saru fil-Palazz, laqgħu iktar minn ħames miljun viżitatur fl-2009. Fis-sit web uffiċjali tal-palazz wieħed jista' jixtri l-biljetti għal żjarat iggwidati fuq ġewwa. Barra minn hekk, bosta kunċerti tal-mużika klassika ta' Mozart u ta' mużiċisti kontemporanji tiegħu jiġu organizzati kull sena u wieħed jista' jitpaxxa bil-veduti tal-palazz u tal-ġonna tiegħu iktar fit-tul.
Kunċerti tal-Palazz ta' Schönbrunn
Fi Vjenna, kuljum isiru kunċerti fil-post oriġinali tal-isfida famuża mad-dinja kollha bejn Mozart u Salieri (1786). L-orkestra għandha esperjenza kbira ta' ħidma ma' bosta kantanti u żeffiena taż-żfin klassiku. L-orkestra jkollha tours dinjin regolari biex iddoqq fiċ-Ċina, fil-Ġappun, f'Singapore, fir-Russja, fl-Iżvezja, fid-Danimarka, fin-Norveġja, fil-Finlandja, fl-Iżlanda, fl-Estonja, fil-Ġermanja, fl-Iżvizzera, fir-Repubblika Ċeka, u fil-Brażil.
Produzzjonijiet televiżivi u tal-films
Il-ġonna u l-palazz intużaw għal bosta produzzjonijiet televiżivi u tal-films, fosthom il-produzzjoni tat-triloġija ta' Sissi fis-snin 50 tas-seklu 20, A Breath of Scandal b'Sophia Loren bħala protagonista, u ftit anke f'The Living Daylights tas-sensiela ta' James Bond. Il-kummiedja The Great Race nġibdet hawn fl-1965. Jackie Chan ġibed xi xeni għal Armour of God fil-ġonna tal-palazz. Iktar reċentement, inġibed ukoll id-dramm televiżiv The Crown Prince b'Max von Thun bħala l-Prinċep tal-Kuruna Rudolf u Klaus Maria Brandauer bħala l-Kaiser Franz Josef. daqsminuri|Il-labirint tal-ġonna tal-Palazz ta' Schönbrunn Is-sensiela televiżiva Awstrijaka, Kommissar Rex, kellha diversi episodji li nġibdu hawnhekk. Fl-episodju 2 ta' Kuroshitsuji, il-maġġordom Omnipotent, Sebastian Michaelis, jgħid lill-imgħallem tiegħu li kien mistieden fis-serati tal-Palazz ta' Schönbrunn qabel il-kuntratt tiegħu ngħalaq ma' Ciel filwaqt li jgħallem lill-imgħallem iż-żgħir tiegħu jiżfen. Il-vjolinista Olandiż André Rieu u l-Orkestra ta' Johann Strauss, flimkien mal-Opera Babes, użaw il-palazz bħala sfond għal verżjoni tal-Innu Ewropew fl-2003.
It-tielet rawnd ta' The Amazing Race 4, il-palazz ospita l-kompitu ta' "Fast Forward" fejn tim kellu jġorr gabarrejiet tat-tazzi tax-xampanja minn naħa għall-oħra ta' sala tal-ballu fejn xi koppji kienu qed jiżfnu l-waltz. Fis-sitt rawnd ta' The Amazing Race 23, it-timijiet kellhom jikkompetu f'tellieqa fil-labirint tal-palazz u jfittxu l-pit stop li kien jinsab fejn l-istruttura tal-Gloriette.
Is-sensiela animata televiżiva tad-Disney Little Einsteins ġiet ambjentata fil-Palazz ta' Schönbrunn fit-Tieni Staġun, fl-episodju msejjaħ The Glass Slipper Ball, fejn dehret ukoll pittura b'ħuta oranġjo ta' Andy Warhol u ndaqqet il-mużika The Blue Danube Waltz ta' Johann Strauss II, ibbażata fuq il-film animat tal-1950 tad-Disney u l-ktieb Cinderella ta' Charles Perrault li ġiet imxandra għall-ewwel darba f'Jannar 2007.
Munita tal-fidda tal-Palazz ta' Schönbrunn
Il-palazz intgħażel bħala l-motiv ewlieni ta' munita kommemorattiva ta' valur għoli: il-munita Awstrijaka tal-fidda ta' 10 ewro tal-Palazz ta' Schönbrunn, li ġiet izzekkata fit-8 ta' Ottubru 2003. In-naħa ta' wara tal-munita turi l-parti ċentrali tal-faċċata tal-palazz wara l-funtani l-kbar fil-beraħ.
Mario Azzopardi (poeta)
thumb|lemin|200px Mario Azzopardi (Ħamrun, 11 ta' Settembru 1944 - 11 ta' Marzu 2022) kien poeta, direttur teatrali u kritiku tal-arti Malti.
Ħajja
Mario Azzopardi twieled il-Hamrun f'familja tal-ħaddiema, l-ewwel wieħed minn sitt ulied. Kellu trobbija reliġjuża rigida li f'żgħożitu rreaġixxa kontriha kif jixhdu ħafna poeżiji u kitbiet oħra tiegħu. Studja fil-Liċeo, fil-Kulleġġ tal-Għalliema u fl-Universita' ta' Malta, mnejn iggradwa (M.Pħil.) b'teżi dwar it-Teatru Komunitarju. Għallem l-arti, id-drama edukattiva u l-letteratura Maltija għal bosta snin fl-iskejjel statali u ħadem fil-Policy Unit tal-Ministeru tal-Edukazzjoni u Kultura bejn l-1998-2004, meta rtira mis-servizz pubbliku iżda xorta ntalab ikompli jmexxi ċ-Ċentru tad-Drama ta' Malta. Azzopardi jgħallem l-Istorja tat-Teatru tas-seklu 20 fl-Università ta' Malta.
Huwa kittieb prolifiku u versatili, u aktarx hu l-aktar poeta Malti li esperimenta bi stili differenti, mill-vers "grafiku" sal-"poesej". Sa mill-1967 ilu attiv ukoll bħala ġurnalista kulturali u ħadem bħala artikolista ma' L-Orizzont, Tħe Malta Economist, Tħe Bullettin, Tħe Malta Independent, In-Nazzjon u Il-Mument. Kien ukoll l-editur tar-rivista letterarja xellugija Neo u tas-supplimenti kulturali Spektrum u Fokus li kienu ppubblikati mal-gazzetta Il-Mument. Bħala reġgista dderieġa x-xogħol ta' awturi klassiċi u kontemporanji għat-televiżjoni u fl-1992 kien ħoloq u ppreżenta l-ewwel programm satiriku li qatt ixxandar fuq stazzjon tar-radju u li kien ħoloq reazzjonijiet imħalltin, l-aktar minħabba li mess temi "devozzjonali", meqjusin bħala intokkabbli fil-media radjufonika.
Azzopardi kien wieħed mill-pijunieri tal-letteratura New Wave li tfaċċat f'Malta fis-snin Sittin, kif ukoll wieħed mill-fundaturi tal-Moviment Qawmien Letterarju, li kien twaqqaf fl-1967, sewwasew biex jikkonfronta 'l-istagnar fil-letteratura Maltija ta' dik l-epoka u biex jiddemokratizza l-letteratura billi jeħodħa għand il-poplu fl-imsieraħ, fit-triqat, f'ambjenti rurali u f'xatt il-baħar.
Kitba poetika
L-ewwel kitbiet ta' Azzopardi deħru f'antoloġiji ma' poeti oħra. (1968 - 1972). Sa mill-bidunett deher illi kien qed jisfida l-istatus quo letterarju, imxekkel kif kien b'forom u kontenut sorpassati. Azzopardi, flimkien ma' oħrajn, introduċa forom sperimentali, inkluż il-vers projettiv u ttratta temi li li sa dak iż-żmien kienu "ipprojbiti", fostħom is-sesswalità, l-ipokresija religjuża u l-pretensjoni parijottika.
Ħafna mill-poeżija tiegħu ħi bbażata fuq episodji biografiċi u tieħu ton konfessjonali li jitfa' dawl fuq l-indottrinazzjoni religjuża fi tfulitu; id-diffikultajiet kostanti fir-relazzjonijiet ma' nisa diversi li daħlu f'ħajtu; l-anjostiċiżmu religjuż tiegħu bħala adult u l-esperjenza tal-ħafna vjaġġi li għamel mħux bħala turist, imma bħala pellegrin fittiex. Aspett ieħor ċentrali fil-poeżija tiegħu għandu x'jaqsam mal-identifikazzjoni ma' nies li jbatu, kienu min kienu u għexu fejn għexu. It-timbri poetiċi l-aktar pronunzjati fil-poeżija tiegħu huma l-ironija, l-introspezzjoni, il-protesta, l-ambigwità, l-awto-definizzjoni, id-drammatiċità barokka, l-effett ta' dettalji istantanji, metaforizzazzjoni oriġinali, evokazzjoni grafika, is-sens ta' telfa u d-deformazzjoni grotteska.
Fost ix-xogħlijiet tiegħu nsibu l-kotba Demgħat tas-Silġ (1976), Passiflora (1977), Tabernakli (1979), Monokordi (1984). Noti mis-Sanatorju tal-Mistiċi (1995) u Skizzi tal-Karnival (2010). Fl-1995 ħuwa ġabar, flimkien ma' Oliver Friggieri, għadd ġmielħu ta' poeżiji u novelli b'temi ambjentali fil-ktieb L-Antoloġija tan-Natura, mitbugħ mis-Segretarjat Għall-Ambjent. Wieħed mill-aħħar kotba ppubblikati ta' Azzopardi deħer fl-2007, meta ħareg Alicia Titkellem mill-Imwiet (Merlin Library). Din hi antologija ta' stejjer b'kontenut soċjali indirizzata direttament liż-żgħażagħ u tinkludi temi bħall-pedofelija, il-manipulazzjoni tal-adolexxenti bil-medja, l-aljenazzjoni, it-traffikar tad-droga, ir-razziżmu u l-pregudizzju, fost l-oħrajn. Il-ktieb rebaħ premju nazzjonali għal-letteratura tal-adolexxenti.
It-tieni ktieb fuq temi simili,  L-Aħħar Granet ta' Ciorni  (pubblikazzjoni oħra tal-Merlin, 2009) rega' rebaħ il-premju nazzjonali għall-kitba għall-adolexxenti, filwaqt li s-sena ta' wara, Azzopardi għaqqad triloġija ta' volumi b'narrattiva għaż-żgħażagħ meta ppubblika Vampir (Horizons). Dan il-krieb ħoloq kontroversja qalila minħabba li t-Taqsima tal-Libreriji għall-Iskejjel imblukkatu mill-iskejjel sekondarji. Kien ħemm bosta protesti min-naħa tal-medja u l-Ministeru tal-Edukazzjoni ħatar kummissjoni apposta biex tistħarreg il-każ u tara jekk Vampir ħuwiex adattat għall-iskejjel. Il-kummissjoni ħarget b'verdett pożittiv anzi, qalet li kotba bħal dawk ta' Azzopardi ħuma neċessarji biex jimmaturaw lill-istudenti. Il-ktieb kien irrakkomandat għall-klassijiet il-kbar tas-sekondarji, jiġifieri dawk tar-raba' u l-ħames sena.
Fl-2010 Mario Azzopardi ħareg Skizzi tal-Karnival ktieb ta' ta' poesaġġi, terminu li fil-letteratura lokali kien għadu qatt ma ntuża. Azzopardi joħloq sensiela ta' saġġi poetiċi li bosta minnhom għandhom laqta' parodika jew grotteska. Iżda hemm ukoll bċejjeċ fejn il-poeżija tiddomina fuq kollox. Aspetti oħra interessanti jixħdu r-rabta li Azzopardi dejjem kellu mal-mottiv teatriku. Dan il-ktieb kiseb premju letterarju mniedi mill-Gvern. Fl-2012 ħareġ it-tieni ktieb ta' poesaġġi, Il-Fabbrikant tal-Marjunetti. Azzopardi hu wkoll l-editur ta' żewġ volumi dwar it-Teatru f'Malta, Kitbiet dwar it-Teatrin (2010) u Mhemmx bżonn Siparu (2012).
Kitba kritika
Huwa ppubblika wkoll sensiela ta' noti kritiċi fuq ix-xogħlijiet ta' drammaturgi importanti Maltin, fostħom Guże' Diaċono, Francis Ebejer u Alfred Sant. Xandar ukoll studju kontroversjali fuq il-poeta nazzjonali Dun Karm Psaila, permezz tal-ktieb maħruġ mill-P.E.G. fl-1993 - Bejn il-Vatikan, id-Duce u l-Kuruna.
Azzopardi jattakka l-pożizzjoni plaċida tal-poeta nazzjonali quddiem avvenimenti storiċi kruċjali, fosthom it-theddida tal-faxxiżmu f'Malta tas-snin Tletin, kif ukoll l-implikazzjonijiet soċjo-politiċi kollha tal-kolonjaliżmu, fejn il-qassis-poeta wera dejjem sottomissjoni inkondizzjonata lejn l-awtoritajiet Britanniċi. L-istoriku Frans Ciappara jara f'dan ix-xogħol estensjoni tal-qagħda ta' Azzopardi bħala anti-konvenżjonalista ewlieni. Ciappara jqis li Azzopardi qed iġiegħel lill-qarrejja jirridimensjonaw lil Dun Karm u jaraw jekk kienx konxju tal-qagħda soċjali tal-Maltin fi żmienu: għaliex it-temi li ħarbtu ruħ awturi kontemporanji bħal John Marks, Manwel Dimech u Juan Mamo ma ħallew l-ebda marka fuq ruħ il-poeta-saċerdot, li baqa' sieket quddiem tant miżerja?
Min-naħa l-oħra, il-kritiku Adrian Stivala jgħid li Azzopardi, b'reqqa ta' tiftix u dokumentazzjoni, jikkonfronta lil Dun karm ma' kurrenti soċjo-letterarji ta' żmienu stess u joħrog xbieha ta' poeta-qassis li kien iqis l-awtorità u l-poter bi skala vertikali, fejn l-ubbidjenza tal-kotra hi indispensabbli biex il-ftit ikollhom id-dritt li jiddeċiedu d-destin tas-soċjetà Maltija.
Għalkemm dan il-ktieb ma wasalx daqstant f'idejn il-qarrejja daqskemm appikk xtaq l-awtur innifsu, madanakollu fetaħ diskussjoni fuq perspettivi ġodda ta' kif il-Maltin għandhom iqisu lill-poeta nazzjonali tagħhom. Ciappara jżid li Azzopardi ġiegħel lill-istoriċi u lill-istudjużi tal-letteratura Maltija jirridimensjonaw lil Dun Karm, il-poeta saċerdot li baqa' konxju dwar il-qagħda soċjali miżeri tal-kotra tal-Maltin ta' żmienu. Azzopardi jistaqsi wkoll jekk il-poeta nazzjonali qattx kellu viżjoni ta' Malta indipendenti jew jekk il-pożizzjoni kompjaċenti tiegħu kinetx waħda politikament komda, filwaqt li qagħad attent li ma jwassalhiex lejn il-periklu. Filwaqt li jsellem lil Dun Karm għax-xogħol siewi tiegħu favur il-lingwa Maltija, Azzopardi jiddibatti bis-sħiħ it-titlu tal-poeta saċerdot bħala poeta nażjonali.
Kontribut Teatrali
Sena wara waqqaf Politeatru u baqa' jmexxihħ sal-1992. Fi ħdan dik il-formazzjoni ssawret xehda ta' artisti ewlenin tal-palk, fosthom Ray Abdilla, Ray Calleja, Etienne St. John, Marvic Cordina, Maria Vella, Karmenu Vella, Maryanne Muscat, Mario (Snits) Spiteri u Żep Camilleri, fost oħrajn. F'din l-intrapriża introduċa t-teatru Russu, minn Cekov sa Vampilov, ingaġġa diversi diretturi barranin kif ukoll ippreżenta drammi maqlubin għall-Malti mir-repertorju Ingliż tal-kitchen sink drama fit-Teatru tal-General Workers' Union, magħruf ukoll bħala t-Teatru tal-Ħaddiema, quddiem udjenżi numerużi.
Fl-1990, bħala d-direttur artistiku taċ-Ċentru Kulturali Russu, ħuwa kkordina l-ewwel festival ta' l-arti Malti-Russu ġewwa Moska. Bħala direttur teatrali ħuwa tella', fost l-oħrajn, xogħolijiet ta' Aristofani, Ewripede, Shakespeare, Ibsen, Gorky, Pinter, Williams u Sartre.